בראשית פרק כ"ד – העבד ורבקה:

נזכיר את מבנה משפחת אברהם (נצייר את האילן על הלוח) וניזכר בהבטחת ה' שיצחק יהיה ממשיכו של אברהם ולא ישמעאל.
כפתיחה לשיעור נביא בפני התלמידים רשימה של תכונות. נסביר את התכונות ונבקש מכל תלמיד להגיד תכונה טובה על החבר שלו.
נבחר מילים קשות בהם נשתמש בשיעור. נבחר את המילים לפי רמת התלמידים. למשל: 
שבועה, מעיין, נערה" וְאַבְרָהָ֣ם זָקֵ֔ן בָּ֖א בַּיָּמִ֑ים וַה' בֵּרַ֥ךְ אֶת־אַבְרָהָ֖ם בַּכֹּֽל׃
    וַיֹּ֣אמֶר אַבְרָהָ֗ם אֶל־עַבְדּוֹ֙ ... וְאַשְׁבִּ֣יעֲךָ֔ בַּה'֙ אֱלֹהֵ֣י הַשָּׁמַ֔יִם וֵֽאלֹהֵ֖י הָאָ֑רֶץ 
[bookmark: 4]    אֲשֶׁ֨ר לֹֽא־תִקַּ֤ח אִשָּׁה֙ לִבְנִ֔י מִבְּנוֹת֙ הַֽכְּנַעֲנִ֔י ... כִּ֧י אֶל־אַרְצִ֛י וְאֶל־מֽוֹלַדְתִּ֖י תֵּלֵ֑ךְ וְלָֽקַחְתָּ֥   
    אִשָּׁ֖ה לִבְנִ֥י לְיִצְחָֽק"






נלמד את הפסוקים:
· מה היה מצבו של אברהם?  אברהם זקן מאוד ועשיר. נדבר על כך שמצד אחד יש לו הכל מצד שני בנו, ממשיכו עדיין לא התחתן.
· נלמד מה אברהם משביע את עבדו. נדגיש שהמילה עבד בפסוקים אלה מתייחסת לאדם שקרוב ביותר לאברהם, עליו הוא יכול לסמוך.
· נזכיר מהי ארץ כנען. ונחשוב מדוע אברהם לא רוצה שבנו יתחתן עם בנות כנען.
· לאן שולח אברהם את עבדו?
קטע קריאה:עבד אברהם יוצא לדרך עם הרבה מאוד מתנות. העבד הולך לארם נהריים העיר שבה אברהם נולד.
לפני שהעבד מתקרב לעיר הוא מתפלל לה' שיעזור לו למצוא אישה מתאימה ליצחק, בנו של אברהם.
העבד עומד מחוץ לעיר, ליד המעיין. 
העבד רואה נערה באה למעיין. הוא מבקש ממנה שתתן לו מיים כי הוא בא מדרך ארוכה.
הנערה נותנת לו מיים וגם לגמלים שלו. כשהעבד רואה שהנערה כל כך שמחה לעזור לאנשים אחרים הוא מבין שהיא טובת לב והיא מתאימה להיות האישה של יצחק.
לנערה הזו קוראים רבקה והיא מהמשפחה של אברהם.
רבקה מזמינה את העבד לבית שלה שם העבד פוגש את המשפחה של אברהם. הוא נותן לרבקה ולמשפחה שלה הרבה מתנות ומבקש מהם שרבקה תבוא איתו ותתחתן עם יצחק בן אברהם.
  








יש כתות בהם מתאים להמחיז את הסיפור בעזרת שלושה תלמידים נבחרים.
לאחר קריאת הסיפור נמלא את הטבלה הבאה: 
	המעשים :
	התכונות:

	
רבקה נותנת לעבד לשתות וגם מציעה לתת לגמלים

	
נדיבה

	
רבקה נותנת לגמלים לשתות הרבה מיים כי הם באו מדרך ארוכה

	
חרוצה


	
רבקה מזמינה את העבד לבוא לבית שלהם כדי לנוח מהדרך הארוכה

	
הכנסת אורחים


	
רבקה ממהרת להביא מיים לעבד ולגמלים ורצה לבית שלה להגיד להם שהגיע אורח חשוב

	
זריזה



נלמד את תשובת המשפחה של רבקה מתוך הפסוק:
"וַיֹּ֣אמְר֔וּ מֵֽה' יָצָ֣א הַדָּבָ֑ר"



· מה המשפחה של רבקה מבינים? 
· האם הם מסכימים שהיא תלך עם העבד?
· ניזכר בציווי של ה' לאברהם "לך לך". נחשוב- במה רבקה דומה לאברהם?

סיכום:
"וַיְבִאֶהָ יִצְחָק הָאֹהֱלָה שָׂרָה אִמּוֹ (בראשית כד, סז), 
כָּל יָמִים שֶׁהָיְתָה שָׂרָה קַיֶּמֶת הָיָה עָנָן קָשׁוּר עַל פֶּתַח אָהֳלָהּ, כֵּיוָן שֶׁמֵּתָה פָּסַק אוֹתוֹ עָנָן, וְכֵיוָן שֶׁבָּאת רִבְקָה חָזַר אוֹתוֹ עָנָן. 
כָּל יָמִים שֶׁהָיְתָה שָׂרָה קַיֶּמֶת הָיוּ דְּלָתוֹת פְּתוּחוֹת לִרְוָחָה, וְכֵיוָן שֶׁמֵּתָה שָׂרָה פָּסְקָה אוֹתָהּ הָרְוָחָה, וְכֵיוָן שֶׁבָּאת רִבְקָה חָזְרָה אוֹתָהּ הָרְוָחָה. 
וְכָל יָמִים שֶׁהָיְתָה שָׂרָה קַיֶּמֶת הָיָה בְּרָכָה מְשֻׁלַּחַת בָּעִסָּה, וְכֵיוָן שֶׁמֵּתָה שָׂרָה פָּסְקָה אוֹתָהּ הַבְּרָכָה, כֵּיוָן שֶׁבָּאת רִבְקָה חָזְרָה. 
כָּל יָמִים שֶׁהָיְתָה שָׂרָה קַיֶּמֶת הָיָה נֵר דּוֹלֵק מִלֵּילֵי שַׁבָּת וְעַד לֵילֵי שַׁבָּת, וְכֵיוָן שֶׁמֵּתָה פָּסַק אוֹתוֹ הַנֵּר, וְכֵיוָן שֶׁבָּאת רִבְקָה חָזַר".                                                          (בראשית רבה ס טז)

נלמד את המדרש מתוך הכתוב או בעל פה לפי רמת הכיתה. 
המדרש מלמד אותנו שרבקה היתה המשך לשרה בברכה שהביאה לביתה ובתכונות הטובות שלה.
[image: ][image: ]אפשר לבקש מהתלמידים להתאים את התמונה למשפט המתאים במדרש.

 בגלל המידות הטובות של רבקה היא נבחרה להתחתן עם יצחק והפכה לאחת מארבע האמהות שלנו!

